|  |  |
| --- | --- |
| Forum: | Ad hoc RådhusMED om ny administrativ organisering |
| Tid: | 6. september 2013 kl. 13.30-15.00 |
| Sted: | 915 |
| Deltagere | Jette Runchel  Niels Carsten Bluhme  Merete Winther  Mia Fihl Jeppesen  Kenneth Kjær Jensen  Joan Bendiksen  Cecilie Engell |
| Afbud: | Tordis Vilidur  Claes Hjort  Erik Sildorf |
| Referent: | Pernille Carlsen |

# Beslutningspunkter

## Godkendelse af dagsorden og referat (kl. 13.30-13.35)

**Sagsfremstilling:**

Referat af møde den 26. juni 2013 og dagsorden for mødet den 6. september 2013 skal godkendes.

**Beslutning:**

Dagsorden og referat blev godkendt.

*Bilag:*

Referat af møde i Ad hoc RådhusMED 26. juni 2013 (13/8128)

## Evaluering af forløbet indtil nu, herunder ombygning og flytning (13.35-14.00)

**Sagsfremstilling:**

På baggrund af notatet pr. 27. august 2013 evalueres forløbet med implementering af ny administrativ organisering, herunder ombygning og flytning.

**Beslutning:**

Jette Runchel indledte med at sige, at man er nået rigtigt lang med de fysiske omflytninger, og at man nu er på plads de fleste steder. Det sidste håndværksmæssige forventes på plads i løbet af september.

Cheferne arbejder nu med at få afdelingerne på plads rundt omkring.

I forhold til ledelsesstrukturen så er man også ved at være på plads. Man har fået skabt et Chefforum og et Direktørforum, og der afholdes chefseminar i uge 37. I Direktørforum skal man også i gang med at drøfte indsatser i 2014.

Jette fortalte videre, at netværksstrukturen nu også er blevet kvalificeret i KommuneMED, og at man fortsætter arbejdet med at få sat gang i netværkene.

Medarbejderrepræsentanterne gjorde opmærksom på, at der havde været en række praktiske udfordringer i forhold til de fysiske flytninger. Der havde manglet overordnet styring og information i forbindelse med flytningerne, og man havde oplevet en del diskussion omkring kontorindretning. Mange medarbejdere har udtrykt stor utilfredshed over, at man selv skulle flytte rundt på tingene, og at der ikke have været en overordnet udmelding af, hvilke ting der skulle flyttes med og hvilke der skulle blive på kontorerne.

Der var også en opfattelse af, at der manglede skiltning på Rådhuset. Både af hensyn til borgerne, men også til internt brug.

I forhold til mødelokaler blev der gjort opmærksom på, at der dels mangler oversigt over hvilke mødelokaler der er nu, hvor de ligger og hvad de indeholder, og desuden var det opfattelsen, at der generelt er stor mangel på mødelokaler på Rådhuset. Dette kan dog skyldes det manglende overblik.

Der var nogle steder også en opfattelse af, at der havde stor forskel på, hvad der kunne blive udført at håndværksarbejde i forbindelse med flytningerne.

Medarbejderne havde dog ros til telefonflytningerne og IT-flytningerne og dem, som havde haft flyttefolk til rådighed var også godt tilfredse med deres indsats. Man var også klar over, at Inger Bärnheim havde ydet en stor indsats under de gældende forudsætninger.

Susanne Kremmer oplyste, at man i By, Miljø og Beskæftigelse godt var klar over, at der havde manglet informationer i form af tidsplaner, information om flyttefolk m.v., men at man f.eks. i forbindelse med skiltning var blevet forsinket og nu gik efter en snarlig permanent løsning frem for en midlertidig løsning.

Generelt havde BMB erkendt, at en flytning kræver en noget længere planlægningsperiode end man havde haft til rådighed i denne omgang. Omvendt var en flytning i sommerperioden måske at foretrække, da man derved undgik en masse forstyrrelser i højbelastningsperioder som efteråret og foråret.

I forhold til hvem der kunne få lavet hvilke håndværksopgaver oplyst Carsten, at årsagen til at 1. salen i Blok B var blevet renoveret mere end de øvrige gange var, at denne gang ikke havde været renoveret i de sidste 10 år og hele tiden var blevet udskudt. Man havde valgt at lave renoveringerne nu, hvor der alligevel skulle renoveres på rådhuset.

Susanne oplyste videre, at man var i gang med en runde møder med afdelingscheferne hvor man ville høre, om der fortsat var mangler efter flytningerne.

Endelig oplyste hun, at man arbejder med nogle planer for forhallen, som måske kan komme til at indebære, at der etableres nogle mødelokaler i forhalsområdet. BMB sørger for, at der kommer noget information om mødelokalerne på medarbejdersiden, og de sørger for en ensretning af mødelokaleoversigten i Outlook i samarbejde med IT og Kommunikation.

Der blev spurgt til, hvor man kan henvende sig, hvis man har behov for at få en reol eller har nogle møbler man skal af med. Susanne oplyste, at det er Inger Bärnheim, der styrer møbellageret, og at man derfor skal gå gennem hende, hvis man mangler møbler eller har overskud af møbler.

Fra Økonomi og Stab blev det oplyst, at organisationsændringen stadig giver et kæmpe stort arbejde i ØS Økonomi, og man er bekymret for, om man kan nå at lave ændringerne.

Til dette svarede Jette, at det er vigtigt, at medarbejderne går til ledelsen, hvis de har problemer med at nå at udføre de opgaver, der er vigtige for at få organisationen på plads.

Medarbejderne foreslog, at der blev lavet en festlig markering af afslutningen på flytningerne. Jette oplyste, at man allerede var godt i gang med at planlægge dette.

Til generel info blev det oplyst, at statusnotatet, der er udsendt til RådhusMED lægges på medarbejdersiden under RådhusMED.

*Bilag:*

Implementering af ny administrativ organisering, status pr. 27. august 2013

## Gennemgang af besparelserne ved omlægning af organisationen (14.00-14.15)

**Sagsfremstilling:**

Jette gennemgår de besparelser , der har været ved omlægning af organisationen.

**Beslutning:**

Jette Runchel oplyste, at der pr. 1. august 2013 er udvidet med 2 chefstillinger i Kultur og Fritid og Økonomi og Stab.

Samtidig er der afviklet 6 chefstillinger, nemlig i BFA, Miljø, Digitalisering, Økonomi, CLP og Sundhed.

Ovenstående giver et minus på 4 chefer.

Der er så et oprettet en souschefstilling i Økonomi og Stab, hvilket givet et plus på 1 lederstilling.

Der er derudover sparet 2 direktørstillinger. Den ene direktør er allerede fratrådt. Den anden fratræder 1. oktober 2014.

Der er afsat penge til tillæg til sekretariatsledere, tillæg til nye mellemledere i MBM/Miljø&Teknik, regulering af lønninger samt til netværksledelse.

I alt er der en besparelse på 3 mio. kr. fra 2014 og frem som forudsat.

I 2013 er pengene allerede sparet som engangsbeløb (skete i efteråret 2012). Som følge af stillingsledighed på nogle afdelingschefstillinger ventes en merbesparelse på knap 3 mio. kr.

Denne merbesparelse dækker områdesekretariatslederne og størstedelen af de 2 mio. som ligger i besparelseskataloget for 2014.

Hvis denne besparelse besluttes, så har vi løst opgaven i 2014 på forhånd. Det giver os tid til at finde midlerne fra 2015 og frem.

*Bilag:*

*Ingen*

## Næste møde i Ad Hoc RådhusMED (14.15-14.25)

**Sagsfremstilling:**

Det aftales, hvor mange flere møder der er behov for og evt. mødedato fastsættes.

**Beslutning:**

Det blev aftalt, at der afholdes et møde mere i efteråret.

Pernille indkalder til møde i november.

*Bilag:*

Ingen

# Orienteringspunkter

## Status for områdesekretariaterne (14.25-14.40)

**Sagsfremstilling:**

Der gives en status vedr. områdesekretariaterne.

**Beslutning:**

Områdesekretariatslederne er nu på plads og man håber, at områdesekretariaterne snart kan komme i gang. Der venter en stor opgave i forhold til den politiske betjening.

*Bilag:*

Ingen

## Orientering om netværksstruktur, status og udvikling v/Tordis Vilidur (kl. 14.40-14.55)

**Sagsfremstilling:**

Mia Fihl Jeppesen giver en orientering om netværksstrukturen. Hvor langt er man?

**Beslutning:**

Mia Fihl Jeppesen oplyste, at der er udarbejdet og udsendt 2 papirer om netværksstrukturen, et administrationsgrundlag og en strategi. Papirerne blev kvalificeret i KommuneMED den 5. september.

Der er behov for noget mere information og kommunikation omkring netværksstrukturen, og derfor vil der bliver afholdt 2 orienteringsmøder i oktober. Alle kan komme og høre noget om netværksstrukturen.

Netværksgruppen går nu i gang med at indsamle viden om, hvilke netværk der er behov for og der skal nedsættes.

Carsten gjorde opmærksom på, at man med fordel kan benytte en række forskellige netværksværktøjer som f.eks. Podio.

Der blev spurgt til netværkskonsulenternes rolle. Det blev oplyst, at lige p.t. er Mia og Mette Horsgaard netværkskonsulenter, men at der ikke taget stilling til hvem og hvordan disse roller skal udfyldes når den særlige ”netværksorganisation” afvikles ultimo 2014.

*Bilag:*

Netværk i Albertslund – Strategi (13/3462-20)

Netværk i Albertslund – Administrationsgrundlag (13/3462-13)

# Eventuelt (kl. 14.55-15.00)

Helle Gehlert kom til stede under dette punkt og oplyste, at kommunen havde haft uanmeldt besøg af arbejdstilsynet, og at man havde været rundt at kigge på hele rådhuset.

Vi havde fået nogle anbefalinger om at få ryddet op og hængt ledninger op, hvilket man godt må videreanbefale til sine kolleger. Man havde også fået nogle anbefalinger om at få lavet nogle arbejdspladsvejledninger til rengøringen og så var der givet et påbud om akustikken i opvasken i kantinen.

Arbejdsmiljøfolkene fra By, Miljø og Beskæftigelse arbejder nu videre med udbedring af kantineforholdene.

Det blev nævnt, at der bør laves nye APV’er på Rådhuset efter lokaleflytningerne.

Økonomi og Stab har ansvaret for at få lavet en proces i samarbejde med By, Miljø og Beskæftigelse.